CELEX: 32011R0316
Language: bg
Date: 2011-03-30 00:00:00
Title: Регламент (ЕС) № 316/2011 на Комисията от 30 март 2011 година относно класирането на някои стоки в Комбинираната номенклатура

1.4.2011   
            
            
               BG
            
            
               Официален вестник на Европейския съюз
            
            
               L 86/61
            
         РЕГЛАМЕНТ (ЕС) № 316/2011 НА КОМИСИЯТА
   от 30 март 2011 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така към всяка друга номенклатура, която изцяло или частично се основава на нея, или която добавя допълнителни подраздели към нея и която е създадена със специфични разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 март 2011 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Употребяван лекотоварен автомобил с разгъваща се товарна платформа за превоз на хора и стоки (т.нар. „многофункционално превозно средство“), с дизелов двигател с работен обем 3 200 cm3, автоматична скоростна кутия, четири задвижващи колела (4 × 4) и с колесна база 320 cm.
                  Състои се от:
                  
                              —
                           
                           
                              кабина с четири врати, обзаведена с два реда седалки за 5 лица, включително водача. Кабината е с луксозен интериор, с електрически регулируеми кожени седалки, триточкови предпазни колани зад седалката на водача, електрически задвижвани стъкла и климатична инсталация. Оборудвана е с радиоприемник, система за радионавигация и възпроизвеждащо устройство за дискове CD/DVD,
                           
                        
                              —
                           
                           
                              открито товарно пространство с вътрешна дължина 156 cm. Страничните стени и задната врата на товарното пространство са с височина 50 cm. Страничните стени са оборудвани с устройства за захващане с цел закрепване на товара. Дължината на товарното пространство може да бъде увеличавана до 206 cm чрез отваряне на задната врата и монтиране на елемент във формата на бариера.
                           
                        
               
                  8703 33 90
               
               
                  Класирането се определя от общи правила 1 и 6 за тълкуване на Комбинираната номенклатура и от текстовете на кодове по КН 8703, 8703 33 и 8703 33 90.
                  Класирането в позиция 8704 като превозно средство за транспорт на стоки се изключва предвид предназначението му (което е типично за фактическите му характеристики като цяло и за общия му външен вид) на средство, конструирано главно за превозване на хора. Максималната вътрешна дължина при пода на площта за транспортиране на стоки, тъй като тази площ е ограничена от страничните стени и от задната врата, когато последната е затворена. (Вж. също обяснителните бележки към Хармонизираната система за позиция 8703 и обяснителните бележки към КН за позиция 8703).
                  Следователно превозното средство трябва да бъде класирано под код по КН 8703 33 90 като моторно превозно средство, конструирано главно за транспорт на хора.